નવી દિલ્હીઃ નેશનલ તપાસ એજન્સી (NIA)ની તપાસ બાદ હરિયાણાના પલવલ જિલ્લામાં બનેલી એક મસ્જિદ સુરક્ષા એજન્સીના તપાસના ઘેરામાં આવી ગઈ છે. આ મસ્જિદને લઈને મોટો ખુલાસો થયો છે અને એનઆઈએની તપાસમાં સામે આવ્યું છે કે આમાં કથિત રીતે પાકિસ્તાનના આતંકવાદી સંગઠન લશ્કર-એ-તૈયબાના પૈસા લાગ્યા છે. એનઆઈએ અધિકારીઓએ 3 ઓક્ટોબરના રોજ પલવલના ઉત્તરા ગામમાં ખુલાફા-એ-રશીદીન મસ્જિદની તપાસ કરી હતી.